ASEAN แถลง ประเทศผู้บริจาคเงินช่วยเหลือพม่า พยายามติดต่อขอการยืนยันความร่วมมือจากพม่า
สมาคมประชาชาติเอเชียตะวันออกเฉียงใต้ หรือ ASEAN แถลงว่า ประเทศต่างๆ ที่บริจาคทุนช่วยเหลือการฟื้นฟูบูรณะแก่พม่า หลังจากที่พม่าถูกพายุไซโ
บรรดาประเทศผู้ให้ความช่วยเหลือ และองค์การหน่วยงานความช่วยเหลือต่างๆกำลังวิตกในเรื่องที่พม่าอาจลดช่องทางการเข้าพม่า หลังจากที่รัฐบาลทหารของพม่ายกเลิกกลไกสำหรับการพิจารณาออกวีซ่าแบบรวบรัดเป็นพิเศษแก่ชาวต่างชาติผู้ปฏิบัติงานบรรเทาทุกข์ ผู้แทนจากสมาคมประชาชาติ เอเชียตะวันออกเฉียงใต้หรือ ASEANประชุมกับผู้แทนของบรรดาประเทศผู้บริจาคเงินทุนช่วยเหลือ และองค์การหน่วยงานบรรเทาทุกข์ระหว่างประเทศที่กรุงเทพมหานนครในวันพุธผู้แทนราว 30 คน หารือกันเกี่ยวกับการดำเนินงานช่วยเหลือการฟื้นฟูบูรณะ พื้นที่ประสพวาตภัยพายุไซโคลนนากิสในพม่าเมื่อปีที่แล้ว เลขาธิการสมาคม ASEAN ดร. สุรินทร์พิศสุวรรณ กล่าวกับผู้สื่อข่าวภายหลังการประชุมว่าที่ประชุมมีความวิตกเกี่ยวกับประสิทธิภาพ ของความช่วยเหลือพม่าและว่า ตอนนี้เจ้าหน้าที่พม่าต้องการให้กลุ่มช่วยเหลือทั้งหลาย ดำเนินการตามขั้นตอนระเบียบปฏิบัติทางรัฐการที่เชื่องช้าในการขอเข้าไปปฏิบัติงานในพม่า ดร. สุรินทร์ พิศสุวรรณ กล่าวว่าผู้แทนที่ร่วมการประชุม อยากขอให้รัฐบาลพม่าชี้แจงอย่างแจ่มแจ้งและขอการรับรองยืนยันใหม่จากรัฐบาลพม่าว่า จากนี้ไป ประเทศผู้ให้ความช่วยเหลือ และหน่วยงานบรรเทาทุกข์ต่างๆจะได้รับการสนับสนุนอย่างเต็มที่ เข้าไปปฏิบัติงานในพม่าได้อย่างเต็มที่และประเทศผู้ให้ความช่วยเหลือ และหน่วยงานบรรเทาทุกข์เหล่านั้น จะประสานงานกันอย่างเต็มที่ในการนำความช่วยเหลือไปยังพื้นที่ประสพภัยพิบัติ เลขาธิการสมาคม ASEAN กล่าวว่าการดำเนินงานอย่างประสานกัน เป็นกลุ่มของสามฝ่ายที่มาร่วมการประชุมนี้เป็นไปด้วยดีในช่วง6 เดือนแรกหลังพายุใหญ่นั้นแต่หลังจากการดำเนินงานบรรเทาทุกธ์ปรับเปลี่ยนเป็นแผนการฟื้นฟูบูรณะทางการพมม่าให้ยกเลิกการปฏิบัติงานดังกล่าว และการพิจารณาอนุมัติออกวีซ่าให้เจ้าหน้าที่ต่างประเทศผู้ปฏิบัติงานเริ่มช้าลง ดร. สุรินทร์กล่าวชี้ว่าการที่ทางการพม่าควบคุม และดำเนินคดีนางอองซานซูจีผู้นำในการเรียกร้องประชาธิปไตยในพม่านั้น กำลังมีผลกระทบความรู้สึก ของบรรดาผู้ให้ความช่วยเหลือซึ่งที่ประชุมนี้เห็นกันว่า เรื่องนี้อาจเป็นการบั่นทอนความตั้งใจช่วยเหลือ ของบรรดาสมาชิกและอาจมีความล่าช้า และการสงวนท่าที และอาจมีการพิจารณาทบทวน เกี่ยวกับการดำเนินงานช่วยเหลือต่อไป อย่างไรก็ตาม เลขาธิการสมาคม ASEAN กล่าวว่าบรรดาประเทศผู้ให้ความช่วยเหลือไม่ได้นำเรื่องการปล่อยนางอองซานซูจีมาเป็นเงื่อนไขสำหรับการให้ความช่วยเหลือ เมื่อเดือนที่แล้ว ASEANออกแถลงการณ์แข็งกร้าวที่สุด ร่วมกับนานาชาติวิพากษ์ตำหนิรัฐบาลพม่าและเรียกร้องให้มีการปล่อยตัวนางอองซานซูจี เดิมนั้น ASEAN เคยมีท่าทีผ่อนปรนกว่านี้กับทางการพม่าโดยให้เหตุผลว่า การใช้วิธีผ่อนปรนช่วยในการเจรจา ให้พม่ายินยอมให้มีการส่งความช่วยเหลือบรรเทาทุกข์ไปยังพม่า ในตอนแรกนั้น รัฐบาลทหารของพม่า ปฏิเสธความช่วยเหลือของต่างประเทศอยู่หลายสัปดาห์ ซึ่งผู้วิพากษ์ตำหนิกล่าวว่าหากความช่วยเหลือไปถึงเร็วกว่านั้น อาจช่วยชีวิตผู้ประสพภัยได้เป็นจำนวนมาก วาตภัยนั้นทำให้ประชาชนเสียชีวิตราว140,000 คน และมากกว่า 2 ล้านคนถูกกระทบกระเทือนไร้ที่อยู่อาศัย หลังจากที่ทางการพม่า ยอมให้ต่างประเทศเข้าไปช่วยเหลือมีการส่งความช่วยเหลือบรรเทาทุกธ์ไปยังพิ้นที่ประสพภัยพิบัติ บริเวณปากแม่น้ำอิรวดีเป็นมูลค่าราว300 ล้านดอลลาร์ หน่วยงานบรรเทาทุกข์กำลังขอความช่วยเหลือเพิ่มอีก 700ล้านดอลล่าร์ สำหรับการฟื้นฟูบูรณะ